**Francisco Javier Montero Rubio**, coñecido como **Javi Montero**, nado en Sevilla o 14 de xaneiro de 1999, é un futbolista español que xoga como defensa no Arouca, da Primeira Liga de Portugal, cedido polo Beşiktaş turco.

Traxectoria
-----------

### Atlético de Madrid

Nacido en Sevilla, comezou a xogar ao fútbol na AD Nervión, ingresando aos 15 anos na canteira do Atlético de Madrid.  En 2018, rematada a súa etapa xuvenil, foi subido ao filial e foi convocado para realizar a pretempada co primeiro equipo ás ordes de Diego Simeone, xogando con lentes de protección debido a unha lesión ocular sufrida en 2017.

O 23 de setembro de 2018 debutou co Atlético de Madrid B na Segunda División B, nunha vitoria por 4-2 ante o Navalcarnero. Un mes e unha semana despois, o 30 de outubro, debutou co primeiro equipo, disputando os 90 minutos da derrota por 1-0 contra o Sant Andreu nos oitavos de final da Copa do Rei.

Unha semana despois debutou tamén na Liga de Campións, na vitoria por 2-0 contra o Borussia Dortmund no Estadio Metropolitano, substituíndo no descanso ao lesionado José Giménez. E catro días despois realizou a súa estrea na Primeira División, xogando como titula nunha vitoria por 3-2 contra o Athletic de Bilbao. Completou a tempada cun total de 33 partidos, 19 deles co filial e 14 co primeiro equipo.

O 2 de setembro de 2019, o Atlético renovou o seu contrato ata 2024, sendo inmediatamente cedido ao Deportivo da Coruña, da Segunda División.  Foi titular na maioría de partidos do equipo galego, pero o club completou unha nefasta tempada, descendendo á Segunda División B por segunda vez na súa historia.

### Beşiktaş

Para a tempada 2020/21 foi cedido ao Beşiktaş da Süper Lig turca. Na súa primeira tempada en Turquía, conquistou tanto a liga como a Copa de Turquía e no verán firmou un contrato permanente co club. Xogou de xeito habitual durante a tempada 2021/22, pero a súa participación caeu drasticamente na 2022/23, e trala chegada de Şenol Güneş ao banco, o xogador saíu cedido en 

xaneiro de 2023 ao Hamburger SV da 2. Bundesliga. Tampouco contou con oportunidades no equipo dirixido por Tim Walter, co que xogou só un partido de liga. En agosto de 2023 saíu cedido de novo, desta vez ao Arouca, da Primeira Liga portuguesa, onde coincidiu cos tamén españois Jason Remeseiro, Cristo, Rafa Mujica, Puche e Oriol Busquets.

Carreira internacional
----------------------

Foi internacional coa selección española sub-21 nunha ocasión, o 10 de outubro de 2019, disputando 17 minutos nun amigable contra Alemaña en Córdoba.

Notas
-----

1. ↑  [Montero: Glasses who hide the future stopper of Atlético] `|title-trad=` require `|title=` (Axuda). *Marca* (en Spanish).
2. ↑  [Montero, bespectacled stopper who convinces] `|title-trad=` require `|title=` (Axuda). *Sport* (en Spanish).
3. ↑  [Atlético B come from behind in Navalcarnero to achieve their first triumph] `|title-trad=` require `|title=` (Axuda). *Mundo Deportivo* (en Spanish).
4. ↑  [First Gelson, then the scare] `|title-trad=` require `|title=` (Axuda). *Diario AS* (en Spanish).
5. ↑  [Atlético return blow to Borussia Dortmund] `|title-trad=` require `|title=` (Axuda). *El País* (en Spanish).
6. ↑  [3–2. Godín and the lame's goal come from behind against Athletic] `|title-trad=` require `|title=` (Axuda). *La Vanguardia* (en Spanish).
7. ↑  [Montero extends his contract until 2024] `|title-trad=` require `|title=` (Axuda) (en Spanish).
8. ↑  [Agreement with Deportivo de La Coruña for the loan of Montero] `|title-trad=` require `|title=` (Axuda) (en Spanish).
9. ↑  [Montero, close to going to Turkish football] `|title-trad=` require `|title=` (Axuda). *Mundo Deportivo* (en Spanish).
10. ↑  [Francisco Montero to Beşiktaş] `|title-trad=` require `|title=` (Axuda) (en Turkish).
11. ↑  [Francisco Montero in Istanbul] `|title-trad=` require `|title=` (Axuda) (en Turkish).
12. ↑   .  Falta o `|title=` (Axuda)
13. ↑  [On loan: Francisco Montero goes to HSV] `|title-trad=` require `|title=` (Axuda) (en German).
14. ↑  [Arouca confirm Spanish centre-back on loan from Besiktas] `|title-trad=` require `|title=` (Axuda). *O Jogo* (en Portuguese).
15. ↑  [Spain draw against Germany (1–1) at El Arcángel and continue undefeated spell in Córdoba] `|title-trad=` require `|title=` (Axuda). *ABC* (en Spanish).